ད་སྐབས་ལྷ་བཟོ་མང་ཤོས་ཀྱིས་བྲིས་དང་འབྲི་བཞིན་པའི་ཐང་གའི་ངོས་ཀྱི་གཞལ་ཡས་ཁང་དང་།གཙུག་ལག་ཁང་སོགས་ཀྱི་བཟོ་བཀོད་བྱེད་སྟངས་ནི་རྒྱ་ལུགས་ལྟར་རེད།གཙོ་བོ་རྒྱ་ནག་གི་ཁང་བཟོ་བྱེད་སྟངས་རང་རེད།སྔོན་གྱི་གུ་གེའི་ལྡེབས་རིས་དང་།ཐང་ག་རྙིང་ཤོས་རྣམས་སུ་ཐང་གའི་ངོས་ཀྱི་གཙུག་ལག་ཁང་དང་གཞལ་ཡས་ཁང་གི་བཟོ་བཀོད་ནི་བོད་ལུགས་ཀྱི་ཁང་བཟོ་བྱེད་སྟངས་ལྟར་རེད།བོད་ཀྱི་ཁང་བཟང་བཟོ་བཀོད་དང་རྩིག་པ་སྒྲིག་སྟངས་ཀྱི་ལག་རྩལ་དེ་ཚད་ཧ་ཅང་མཐོན་པོ་རེད།པོ་ཏ་ལ་དང་།ས་སྐྱའི་ལྕགས་རི།རྒྱལ་རོང་སོ་མཁར།བསེ་མཁར་དགུ་ཐོག་སོགས་ལ་གཟིགས་དང་ཤིན་ཏུ་གསལ་ལོ།།དེ་དག་མ་ཡིག་མི་ལེན་པར་བོད་ཀྱི་བླ་མ་ཚོའི་རྣམ་ཐར་ཐང་གའི་ངོས་ལའང་རྒྱ་ལུགས་ཀྱི་ཁང་བཟང་བཟོ་བཀོད་ལྟར་བྲིས་པ་ནི་ལོ་རྒྱུས་ཀྱི་རྒྱབ་ལྗོངས་མ་ཤེས་པས་གོ་ནོར་བྱུང་བའི་གནས་ཚུལ་རྒྱུན་འབྱམས་སུ་སོང་བ་རེད།